也先鐵木兒

也先鐵木兒 ， 又作也先帖木兒 。 元朝大臣 。 博爾忽玄孫 ， 淇陽王月赤察兒第五子 。 也先鐵木兒初任宿衛 ， 大德元年 （ 1297年 ） 由陝西行省平章政事轉任中書省平章政事 ， 次年免 。 大德十一年 （ 1307年 ） 由福建道宣慰使轉任中書省參知政事 ， 不久升任中書左丞 。 元武宗至大四年 （ 1311年 ） ， 元仁宗即位 ， 也先鐵木兒任知樞密院事兼山東河北蒙古軍都萬戶 。 兄卒 ， 嗣爵淇陽王 。 累官知樞密院事 。 元英宗至治三年 （ 1323 ） 八月 ， 與御史大夫鐵失等勾結晉王府內史倒剌沙 ， 乘英宗自上都 （ 今內蒙古正藍旗東 ） 南還駐南坡之機 ， 以鐵失所領阿速衛兵爲外援 ， 殺丞相拜住 ， 在行帳弒英宗 。 與諸王按梯不花等奉皇帝璽綬 ， 北迎晉王也孫鐵木兒 。 九月 ， 於龍居河 （ 今克魯倫河 ） 擁晉王即位爲元泰定帝 。 任中書右丞相 。 十月 ， 以弒君罪被誅 。